Før 2014-sesongen ble hun hentet til Arna-Bjørnar i Toppserien. I april 2016 røk hun korsbåndet, noe som medførte at hun mistet resten av sesongen. Før 2018-sesongen var hun stekt ønsket av Vålerenga, og hun ønsket selv en overgang. Budet ble avslått av Arna-Bjørnar, og Brochmanns agent reagerte på hvordan Arna-Bjørnar hadde opptrådt i forhandlingene. Han forklarte at når klubben gir spilleren tillatelse til å snakke med en ny klubb, så må intensjonen være at man skal bli enige om en overgang. Brochmann var enig med Vålerenga, og det ble lagt inn bud. Men beskjeden fra Arna-Bjørnar var at de ikke ville selge. Dermed ble Brochmann værende i Arna-Bjørnar, og hun ble utnevnt som kaptein i 2018.